Diari Oficial de la Generalitat Valenciana


Sumari del DOGV 5507, del 08-05-2007 (2007/5686)

DECRET 68/2007, de 4 de maig, del Consell, pel qual s'autoritza la creació d'un Centre Universitari en la Universitat Cardenal Herrera-CEU.
-------------------------------------------------------------------------------------------------------------------------------------------

### Dades del document

Número de DOGV
:   5507

Data del DOGV
:   08-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5686


Data del document
:   04-05-2007

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat Cardenal Herrera-Ceu
    * legislació
    * personal sanitari
    * centre d'ensenyament
    * universitat
    * ensenyament privat

DECRET 68/2007, de 4 de maig, del Consell, pel qual s'autoritza la creació d'un Centre Universitari en la Universitat Cardenal Herrera-CEU.  
La Junta del Patronat de la Universitat Cardenal Herrera-CEU ha sol·licitat la creació d'un nou Centre Universitari a Castelló per a impartir els ensenyaments de Diplomat en Infermeria i Diplomat en Fisioteràpia, que dita Universitat ja té autoritzats pel Decret 189/2001, d'11 de desembre, del Consell, i ha adjuntat la documentació justificativa que exigix l'article 16 del Reial Decret 557/1991, de 12 d'abril, sobre creació i reconeixement d'universitats i centres universitaris.  
El Consell Valencià d'Universitats va ser informat sobre les propostes pendents relatives a la creació de l'Escola Universitària de Castelló, de la Universitat Cardenal Herrera-CEU, en la sessió de 21 de febrer de 2007.  
Per tot això, de conformitat amb l'article 8 de la Llei Orgànica 6/2001, de 21 de desembre, d'Universitats, i els requisits exigits pel Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller d'Empresa, Universitat i Ciència i després de la deliberació prèvia del Consell, en la reunió del dia 4 de maig de 2007,  
DECRETE  
Article 1  
Autoritzar a la Universitat Cardenal Herrera-CEU per a la creació a Castelló de la Plana, al c/ Clará, 18, del Centre Universitari de Castelló per a organitzar els ensenyaments conduents a l'obtenció dels títols oficials de Diplomat en Fisioteràpia i de Diplomat en Infermeria, la implantació dels quals ja té autoritzada la Universitat pel Decret 189/2001, d'11 de desembre, del Consell.  
Article 2  
La posada en funcionament dels centres i ensenyaments a què fa referència el present decret serà autoritzada pel conseller d'Empresa, Universitat i Ciència, una vegada que la Universitat Cardenal Herrera-CEU acredite el compliment dels compromisos adquirits per a l'autorització d'implantació i creació dels dits centres i ensenyaments.  
DISPOSICIONS FINALS  
Primera  
Es faculta el conseller d'Empresa, Universitat i Ciència per a dictar les disposicions necessàries per a l'aplicació i l'execució del que s'ha disposat en este decret.  
Segona  
Este decret tindrà efectes des de l'endemà de la publicació en el Diari Oficial de la Comunitat Valenciana.  
Valencia, 4 de maig de 2007.  
   
El president de la Generalitat,  
Francisco Camps Ortiz  
El Conseller d'Empresa, Universitat i Ciència  
Justo Nieto Nieto  
DECRET 68/2007, de 4 de maig, del Consell, pel qual s'autoritza la creació d'un Centre Universitari en la Universitat Cardenal Herrera-CEU. [2007/5686]Conselleria d'Empresa, Universitat i Ciència